MARTTALIITTO ry SÄÄNNÖT 1 (5)

Rekisteröity PRH:ssa 27.2.2014.



### MARTTALIITTO ry:n SÄÄNNÖT

#### Nimi, kotipaikka ja toiminta-alue

1. §

Yhdistyksen nimi on Marttaliitto ry, josta näissä sään­nöissä käy­te­tään nimitystä liitto. Liiton kotipaikka on Helsingin kau­punki ja toimin­ta-alue koko maa.

## Tarkoitus ja toiminnan laatu

2. §

Martat on kansalaisjärjestö, joka edistää kotien ja perheiden hyvinvointia sekä kotitalouden arvostusta.

3. §

Liitto toimii piirien valtakunnal­lisena keskusjärjestönä, suunnittelee ja ohjaa niiden neuvontaa ja jäsentoimintaa, järjestää kou­lutus­ta ja kotitalousneuvontaa. Liitto osallis­tuu alansa kansainvä­liseen yhteis­työhön.

Liitolla on oikeus omistaa toi­min­taansa varten tarpeellisia kiin­teistöjä. Toimintansa rahoit­tamiseksi sillä on oikeus harjoittaa hotelli- ja ravintolatoimintaa sekä julkaisutoimintaa, myydä toi­mialaansa liittyvää neuvonta- ja järjes­tö­materiaalia, ottaa vastaan lahjoi­tuksia ja testa­mentteja, järjes­tää arpa­jai­sia, myyjäisiä sekä varain-

ke­räyksiä. Tarvittaessa liitto hankkii toi­min­taansa varten asian­mukaisen luvan.

Liiton toiminnan tarkoituksena ei ole voiton tai muun välittö­män talou­dellisen ansion hankki­minen
siihen osalli­sille, eikä sen toi­minta saa muuten­kaan olla pää­asial­lisesti taloudellista laa­tua.

4. §

Liitto on poliittisista puolueista riippumaton.

# Jäsenet

5. §

Liiton jäseninä ovat rekiste­röidyt piirit, joiden säännöt ovat Marttaliiton hyväksymien mallisääntöjen mukaiset ja jotka liiton hallitus on hyväksynyt jäseniksi.

Liitolla voi olla kunniapuheen­joh­taja ja kunniajäseniä, jotka ovat ansioituneita marttatoiminnassa.
Heidän kut­sumi­sestaan päättää liiton ko­kous hallituksen esityksestä. Liitto vastaa kunniapuheen-
johtajansa ja kunniajäsentensä jäsenmaksusta.

Piirillä on oikeus erota liitosta ilmoittamalla siitä kirjallisesti liiton hallitukselle tai sen puheenjohtajalle
tai ilmoittamalla siitä liiton kokouksessa pöytäkirjaan merkittäväksi. Jäsenyys jatkuu sen kalenterivuoden loppuun asti, jolloin erosta on ilmoitettu.

Liiton kokous voi erottaa piirin, joka ei toimi liiton tavoitteiden mukaisesti tai joka laiminlyö sääntöjen

määräämät velvollisuudet. Jos piiri eroaa tai erotetaan liitosta, ei sillä ole oikeutta käyttää \_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_ Martat ry -nimeä.

6. §

Jokainen piiriin kuuluvan marttayhdistyksen henkilöjäsen ja kannattajajäsen maksaa järjestölle jäsen-maksun, jonka suu­ruus eri jäsenryhmille määrä­tään liiton varsinaisessa ­ko­kouk­ses­sa seuraavaksi kalenteri­vuodek­si kuten myös jäsenmaksupalautus piireille ja marttayhdistyksille. Jäsenmaksu käsittää jäsenmaksuosuuden ja jäsenlehtiosuuden.

7. §

Piirit toimittavat liitolle Marttaliiton hallituksen määräämiä toiminnan ja talouden suunnittelun, ohjauksen ja raportoinnin edellyttämiä tietoja ja toimintatilastoja Marttaliiton hallituk­sen määräämänä aika­na.

**Liiton hallinto**

8. §

Liiton päätäntävaltaa käyttää liiton kokous, ja sen toimeen­panevana elimenä on liiton hallitus.

**Liiton kokoukset**

9. §

Liiton varsinainen kokous pidetään vuosittain maalis-huhtikuussa.

Liiton ylimääräinen kokous pide­tään, mikäli hallitus katsoo sen tar­peel­liseksi tai kokous niin päättää
tai jos vähintään yksi kymmenesosa (1/10) liiton äänioikeutetuista jäsenistä vaatii sitä halli­tuksel­ta kirjal­lises­ti ilmoittamansa asian käsittelyä varten.

Hallitus lähettää kirjallisen kutsun liiton kokoukseen pii­reille vähintään yhtä kuu­kautta ennen kokousta. Sen lisäk­si se julkaistaan liiton lehdessä vähintään kaksi viikkoa ennen kokousta. Kokouksen esityslista lähetetään edustajille vii­meis­tään kaksi viikkoa ennen kokous­ta.

Jos piiri haluaa asian käsiteltäväk­si liiton kokouksessa, siitä on jätettävä kirjallinen esitys liiton hallitukselle

viimeistään 31.1. mennessä.

10.§

Piirin hallitus nimeää liiton kokouksiin vuoden ensimmäisessä kokouksessaan yhden edustajan kalenterivuodeksi kerrallaan vuoden alun jäsenluettelon perusteella kutakin alkavaa piiriin kuuluvien marttayhdistysten jäsenten tuhatlukua kohti sekä vastaavan määrän vara­edustajia.

Liiton hallituksen jäsenillä, liiton kunniapuheenjohtajalla ja kun­niajäsenillä on läsnäolo- ja puheoikeus
liiton kokouksessa. Lisäksi läsnäolo-oikeus on niillä, joille kokous sen yksimielisesti myöntää.

Liiton kokouksessa kullakin läsnä olevalla virallisella kokousedustajal­la on yksi ääni.

Jos säännöissä ei ole toisin määrätty, liiton kokouksen päätökseksi tulee se mielipide, jota on kannattanut
yli puolet annetuista äänistä. Äänten mennessä tasan ratkaisee kokouksen puheenjohtajan ääni, vaaleissa kuitenkin arpa.

11. §

Liiton varsinaisessa ja ylimää­räisessä kokouksessa valitaan kokouk­selle puheenjohtaja, pöytäkirjan tarkastajat ja ääntenlaskijat äänivaltaisten edustajien joukosta. Sihteereiksi ja muiksi tarvittaviksi kokousvirkai­lijoiksi voidaan valita myös muita kuin äänivaltaisia edustajia. Kokouksessa todetaan kokouksen laillisuus ja päätösval­taisuus.

**Varsinaisessa kokouksessa** maalis-huhtikuussa käsitellään seuraavat asiat:

Esitetään toimintakertomus ja tilinpäätös edelliseltä vuodelta sekä tilintarkastajien niistä antama lausunto.

Päätetään tilinpäätöksen vahvistamisesta sekä tili- ja vastuuvapauden myöntämisestä tilivelvollisille.

Päätetään seuraavan vuoden jäsenmaksujen suuruus eri jäsenryhmille ja jäsenmaksupalautus piireille ja marttayhdistyksille.

Käsitellään hallituksen esitys seuraavan kalenterivuoden toimintasuunnitelmaksi tai

toimintasuunnitelman täydennykseksi ja päätetään siitä.

Käsitellään hallituksen esitys seuraavan kalenterivuoden talousarvioksi ja päätetään siitä.

Määrätään hallituksen puheenjohtajan ja jäsenten kokouspalkkiot sekä matkakustannusten korvaukset ja ansionmenetyskorvaukset.

Valitaan joka toinen vuosi liiton hallituksen puheenjohtaja kahdeksi seuraavaksi vuodeksi.

Valitaan jäsenet liiton hallitukseen erovuoroisten tilalle kahdeksi seuraavaksi vuodeksi.

Valitaan kaksi tilitarkastajaa sekä kaksi varatilintarkastajaa tarkastamaan liiton kuluvan vuoden hallintoa ja taloutta.

Käsitellään hallituksen ja piirien esittämät asiat.

**Ylimääräisessä kokouksessa** käsitellään ne asiat, jotka ko­kouskutsus­sa on mainittu sekä ne hallituksen esittämät asiat, jotka kokous päättää ottaa käsiteltäväksi ottaen kuitenkin huomioon yhdistyslain ja

näiden sääntöjen määräykset.

**Hallitus**

12. §

Hallitukseen kuuluvat puheenjoh­taja ja kahdeksan muuta jäsentä. Hallitukseen voidaan valita vain piireihin kuuluvien marttayhdistyksien varsinaisia jäseniä. Hallitus valitsee keskuudes­taan varapuheen­johtajan vuo­deksi kerral­laan.

Hallituksen puheenjohtaja valitaan kahdeksi vuodeksi ker­rallaan ja hänet voidaan valita tehtäväänsä enintään neljäksi peräkkäi­seksi toimikaudeksi.

Hallituksen jäsenet valitaan tehtäväänsä kahdeksi vuo­deksi kerrallaan siten, että puolet jäsenistä on vuosittain erovuorossa. Tämä määrätään ensimmäisellä kerralla arvalla. Hal­lituksen
jäsen voidaan vali­ta tehtäviinsä enin­tään neljäksi peräkkäiseksi toimikau­deksi. Tämän
lisäksi henkilö voi toimia puheenjohtajana yhtäjaksoisesti enintään neljä toimikautta.

Hallituksen toimikausi alkaa varsinaisen kokouksen päätyttyä ja jatkuu seuraavan vuoden varsinaisen kokouksen päättymiseen asti.

Hallitus kokoontuu puheenjohtajan tai hänen estyneenä ollessaan varapuheenjohtajan kutsusta, kun hän
katsoo siihen olevan aihetta tai kun vähintään puolet hallituksen jäsenistä sitä vaatii.

Hallituksen kokous on päätösval­tainen, kun siitä on ilmoitettu kai­kille jäsenille ja läsnä

on puheenjohtaja tai varapuheenjoh­taja sekä vähintään neljä (4) hallituk­sen muuta jäsentä.

**Nimenkirjoittajat**

13. §

Liiton nimen kirjoittaa hallituk­sen puheenjohtaja, varapu­heenjoh­ta­ja, liiton toimin­nanjoh­taja tai joku

muu hallituksen määräämä liiton toimihen­kilö aina kaksi yh­dessä.

**Tilinpäätös ja tilintarkastus**

14. §

Liiton tili- ja toimintavuosi on kalenterivuosi. Hallituksen on jätettävä tilit tilintarkastajil­le vähintään

kolme viikkoa ennen liiton kevätkokousta, kuitenkin viimeistään maaliskuun 15. päi­vänä.

**Sääntöjen muutokset ja liiton purkaminen**

15. §

Näiden sääntöjen muuttamisesta päättää liiton kokous. Sääntöjen muuttamiseen vaaditaan vähintään

2/3 annetuista äänistä.

Liiton purkamiseen tarvitaan päätös kahdessa vähintään kuukauden väliajoin pidetyssä peräkkäi­sessä

liiton kokoukses­sa, joissa purka­mis­päätös on saanut vähin­tään 3/4 annetuista äänistä.

Jos liitto puretaan, sen jäljelle jääneet varat on käytettävä viimeisen liiton kokouksen määräämällä tavalla kotitalousneuvonnan edistämiseen Suomessa.